ລົດຍົນ ທີ່ພິມອອກມາ ດ້ວຍເຄື່ອງພິມ 3D ພວມກ້າວໜ້າ ໄປສູ່ ຜົນສຳເລັດ
ການພິມດ້ວຍລະບົບສາມມິຕິ ຫຼື 3D printing ຂອງພວກຮ່າງລົດ ກໍໃຫ້ຄວາມຫວັງ ໃນການຜະລິດລົດ ທີ່ເບົາລົງ ແລະ ມີລາຄາຖືກລົງ ແລະຫຼຸດການປ່ອຍແກັສຄາບອນ.
ໃນຂະນະທີ່ ບັນດາບໍລິສັດຜະລິດລົດຍົນ ກຳລັງບຸກບືນ ກັບ ເທັກໂນໂລຈີ ລົດສາມາດຂັບດ້ວຍໂຕມັນເອງຢູ່ນັ້ນ ກໍມີອີກ ສ່ວນໜຶ່ງ ຂອງອຸດສາຫະກຳລົດຍົນ ທີ່ພວມກ້າວໜ້າໄປສູ່ ຜົນສຳເລັດ ດັ່ງທີ່ ຜູ້ສື່ຂ່າວວີໂອເອ George Putic ລາຍງານ ມາ ການພິມດ້ວຍລະບົບສາມມິຕິ ຫຼື 3D printing ຂອງພວກ ຮ່າງລົດ ກໍໃຫ້ຄວາມຫວັງ ໃນການຜະລິດລົດ ທີ່ເບົາລົງ ແລະ ມີລາຄາຖືກລົງ ພ້ອມດ້ວຍການປ່ອຍແກັສ ທີ່ມີສານຄາບອນ ໜ້ອຍລົງ ຫຼາຍກວ່າ ລົດ ທຳມະດາ ຊຶ່ງໄຊຈະເລີນສຸກ ຈະນຳ ມາສະເໜີທ່ານ ໃນອັນດັບຕໍ່ໄປນີ້ ລົດຍົນ ໃນປັດຈຸບັນນີ້ ແມ່ນໄດ້ຜະລິດຂຶ້ນມາແບບນີ້ ຕາມຂັ້ນຕອນທີ່ຕ້ອງການພະລັງງານ ແລະ ກຳລັງຄົນ ຈຳນວນຫລວງຫຼາຍ ແຕ່ບັນດາຜູ້ທີ່ນິຍົມຊົມຊອບລົດ ກ່າວວ່າ ໃນໄວໆນີ້ ການສ້າງລົດ ຂະໜາດໃຫຍ່ ອາດ ເລີ້ມຕົ້ນ ແບບນີ້ ທ່ານ John B Rogers Jr ຜູ້ອຳນວຍການໃຫຍ່ ຂອງບໍລິສັດ Local Motors ເວົ້າວ່າ ຮ່າງຕົ້ນແບບ ອັນນີ້ ທີ່ເອີ້ນວ່າ Strati ນັ້ນ ໄດ້ຜະລິດຂຶ້ນມາ ໂດຍ ບໍລິສັດ Local Motors ຂອງລັດ ອາຣີໂຊນາ ທີ່ໃຊ້ພວກເມັດຢາງ ປລາສຕິກ ເສີມຄວາມແຂງແກ່ນ ດ້ວຍການລະ ລາຍພວກໃຍຄາບອນ ແລະ ອັດເຂົ້າກັນ ໃຫ້ເປັນຫຼາຍຊັ້ນ ຂັ້ນຕອນດັ່ງກ່າວ ແມ່ນຍັງຊ້າຢູ່ ແຕ່ມັນມີລາຄາຖືກກວ່າ ຕ້ອງການກຳລັງຄົນ ທີ່ໜ້ອຍລົງ ແລະ ຈະຫລຸດຜ່ອນ ການໃຊ້ແກັສຄາບອນຕ່ຳກວ່າ ວິທີການຜະລິດ ໃນປັດຈຸບັນນີ້ ແລະບໍລິສັດ Divergent Microfactories ທີ່ມີຫ້ອງການຕັ້ງຢູ່ ລັດຄາລີຟໍເນຍ ໄດ້ກ້າວ ໄປຕື່ມອີກ ບາດກ້າວໜຶ່ງ ຮ່າງລົດເກັງສປອດຂອງບໍລິສັດດັ່ງກ່າວ ທີ່ເອີ້ນວ່າ Blade ນັ້ນ ແມ່ນເຮັດດ້ວຍເຄື່ອງອາໄຫລ່ ທີ່ພິມເປັນໂລຫະຕ່າງໆ ທີ່ສາມາດ ນຳມາປະກອບ ຕໍ່ໃສ່ກັບພວກທ່ອນ ທີ່ເສີມກຳລັງດ້ວຍ ສານຄາບອນໄດ້ ພາຍໃນບໍ່ເທົ່າໃດນາທີ ທ່ານ Kevin Czinger ຜູ້ອຳນວຍການໃຫຍ່ ຂອງບໍລິສັດ Divergent Microfactories ເວົ້າວ່າ ພວກລົດທີ່ພິມຈາກ ເຄື່ອງພິມ 3D ພ້ອມດ້ວຍເຄື່ອງຈັກຂັບດັນ ທີ່ມີມົນລະຜິດຕ່ຳ ເຊັ່ນ ຈັກໄຟຟ້າ ຫຼື ແກັສທຳມະຊາດນັ້ນ ຍິ່ງຈະເຮັດໃຫ້ມີການຫລຸດຜ່ອນ ໃນການປ່ອຍແກັສ ຄາບອນ ນຳດ້ວຍ ພວກລົດດັ່ງກ່າວ ຍັງເບົາກວ່າ ພວກລົດທຳມະດາ ທ່ານ Brad Balzer ຫົວໜ້າອອກແບບ ເຄື່ອງອາໄຫລ່ ຂອງບໍລິສັດ Divergent Microfactories ເວົ້າວ່າ ຕົ້ນແບບຕ່າງໆ ແມ່ນມັກຈະອອກແບບ ໃນຮູບຮ່າງ ຂອງພວກລົດເກັງສປອດ ທ່ານ Balzer ເວົ້າວ່າ ພວກລົດທີ່ພິມດ້ວຍ ເຄື່ອງພິມ 3D ບາງສ່ວນ ເຊັ່ນ ລົດລຸ້ນ Shelby Corbra ຄັນນີ້ ໄດ້ສ້າງຂຶ້ນມາ ເພື່ອວັດຖຸປະສົງ ສຳຫລັບການທົດສອບ ຢ່າງດຽວເທົ່ານັ້ນ ນັກອອກແບບ ຜູ້ອື່ນໆ ກ່າວວ່າ ການຜະລິດຂະໜາດໃຫຍ່ ພວກລົດຍົນຂອງເຂົາເຈົ້ານັ້ນ ອາດເລີ້ມຂຶ້ນ ພາຍໃນປີໜ້ານີ້ ພວກເຂົາເຈົ້າຄາດກັນວ່າ ການຂາຍ ຈະຄ່ອຍໆດີຂຶ້ນ ໃນເມື່ອ ຫຼາຍໆ ຄົນ ຮັບຮູ້ເຖິງຈຸດດີ ຫຼາຍຢ່າງ ຂອງພວກຮ່າງລົດທີ່ເຮັດດ້ວຍ ຢາງປະລາສຕິກເສີມຄວາມ ແຂງແກ່ນ ແລະ ລະບົບເຄື່ອງຈັກ ທີ່ກ້າວ ໜ້າທັນສະໄໝ ((JOHN B ROGERS JR CEO OF LOCAL MOTORS)) ((BRAD BALZER, DIVERGENT MICROFACTORIES CHIEF DESIGNER)) ((BRAD BALZER, DIVERGENT MICROFACTORIES CHIEF DESIGNER))